KLASA: 602-01/13-01/0150

URBROJ: 561/1-13-1

Zagreb, 15. listopada 2013.

*Ravnatelji i ravnateljice osnovnih i srednjih škola*

**PREDMET: Preporuka za korištenje Hrvatskog pravopisa Instituta za hrvatski jezik i**

**jezikoslovlje u osnovnim i srednjim školama**

Od školske godine 2013/2014. Hrvatski pravopis Instituta za hrvatski jezik i jezikoslovlje preporučen je za korištenje u osnovnim i srednjim školama (Ministarstvo znanosti, obrazovanja i sporta, preporuka od 31. srpnja 2013., KLASA: 602-01/13-01/00789, URBROJ: 533-18-13-0002). Pravopisna rješenja iz preporučenog pravopisa od ove školske godine treba primjenjivati u svim tekstovima koje učitelj odnosno nastavnik sastavlja i koristi u nastavi i radu s učenicima (pisane provjere znanja i sl.).

Učenike treba poučavati rješenjima iz preporučenoga pravopisa, ali s obzirom na to da udžbenici koji su trenutno u uporabi nisu usklađeni s Hrvatskim pravopisom Instituta za hrvatski jezik i jezikoslovlje, i drugačija pravopisna rješenja treba priznati u ispravljanju učeničkih zadaća, testova i svih drugih pisanih radova

Hrvatski pravopis Instituta za hrvatski jezik i jezikoslovlje dostupan je na adresi **pravopis.hr**; a uskoro se očekuje i njegovo tiskano izdanje.

S poštovanjem,

RAVNATELJ

v. r. Vinko Filipović, prof.

